《邓山人招同邹令尹黄少参黄令尹张都运郭学宪游六榕寺》
明代·郭棐

招携过古寺，览眺惜流阴。佛吐金光色，人多白雪吟。

劝酬耽旨酒，操弄藉孤琴。榕树年年绿，祇花不可寻。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。